Mange har en skriver med en USB-tilkobling hjemme. Det er enkelt og greit å koble den til forskjellige datamaskiner, fordi alle datamaskiner har en USB-port. Men det finnes en enda enklere måte. Ved å koble skriveren til en NAS, kan alle brukere på nettverket bruke skriveren samtidig. Det betyr at bildeutskrifter fra en PC, dokumenter fra en annen og skolearbeid fra en tredje maskin kan skrives ut på rekke og rad, uten at noe må kobles om.